hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy en sv fr de de fr fr fr sv en fr en ja fr de fr es nb fr de en en sv de de fr en fr it fr en en en
Ապրիլի 9, 2019Հուլիսի 9, 2019 Անի Գասպարյան
Այդուհանդերձ, խոստովանում է, որ Ռուսաստանից իր հետ բերել է շատ կարևոր մի բան, որը գուցե այստեղ չկարողանար ունենալ՝ ազատ մտածողությունը։ «Ինձ թվում է՝ Ռուսաստանից է, որ ես այսքան շատ եմ սիրում ազատությունը և ուզում եմ, որ ինձ հետ շփվող մարդիկ էլ ազատ լինեն, փորձում եմ դա իրենց մեջ մտցնել»։
Անցյալ տարի Լիդան ավարտել է Հայ-ռուսական սլավոնական համալսարանը՝ քաղաքագետի մասնագիտությամբ։ Խոստովանում է, որ ի սկզբանե քաղաքագիտությունն ու քաղաքականությունն իր երազանքների ոլորտը չեն եղել․ «Ես երազում էի դառնալ զինվորական, սիրում էի սնայպեր կրակել և այլն»,-ծիծաղում է,-դե, ինձ չթողեցին այդ ուղղությամբ գնալ, իսկ քաղաքագիտության ֆակուլտետ ընդունվեցի, որովհետև այդպես ստացվեց։ Բայց ամեն դեպքում երրորդ կուրսում ինձ տրամադրեցի, որ խորանամ այդ ուղղությամբ, նախագահական ապարատում որոշ ժամանակ աշխատեցի, այսինքն փորձեցի համոզվել՝ սա իմ ոլո՞րնտն է, թե չէ։ Ի վերջո, հասկացա, որ դա իմը չի»։
Ակտիվ, պրպտող, էնտուզիազմով լի։ Ահա այս հատկանիշներով կարելի է բնութագրել Լիդային։ Ու երևի պատահական չէր, որ 2018-ի ամռանը նա իբրև թիմ լիդեր մասնակցում է «Սևան ստարտափ սամմիթ» ՏՏ ոլորտի ամենահետաքրքիր միջոցառումներից մեկին։ Այդ միջոցառումից հետո Լիդան վերջնականապես հասկանում է, թե որն է լինելու իր հետագա գործունեությունը։ «Մինչ այդ էլ այ թի ոլորտն ինձ ձգում էր։ Սիրում էի նաև նկարել և ծանոթ ընկերությունների համար լոգոներ էի պատրաստում։ Հետո մտածեցի՝ եթե սա ինձ դուր է գալիս, ինչո՞ւ չզբաղվեմ հենց այս գործով։ Այդ ժամանակ նաև բիզնես հոգեբանություն էի ուսումնասիրում։ Գլխավոր միտքը, որ ինձ համար հանել էի, այն էր, որ մարդ պետք է զբաղվի նրանով, ինչն իրեն հաճույք է պատճառում և դա դարձնի նաև իր համար գործ»։
«Սևան ստարտափ սամմիթ»-ից վերադառնալով Երևան՝ Լիդան ամեն ինչ մի կողմ է թողնում և սկսում դիզայներական ծրագրեր սովորել։ Այն, ինչ նախատեսված էր սովորել մի քանի ամսում, սովորում է երկու շաբաթում։ Եվ ահա, շուտով սկսում է պատվերներ վերցնել։ Բայց վերցնում է միայն այն պատվերները, որոնք իրեն հոգեհարազատ են ու դուր են գալիս։ «Իմ կյանքի մյուս կարևոր գաղափարն էլ այն է, որ եթե մարդ ինչ-որ բան է ուզում և ուզում է սրտանց, անպայման ստացվում է։ Մի քանի ամիս է, ինչ սկսել եմ աշխատել, բայց այսօր արդեն չեմ հասցնում, այնքան շատ պատվերներ ունեմ։ Մտածում եմ աշխատողներ վերցնելու մասին։ Մինչև տարվա վերջ արդեն իմ ընկերությունը կստեղծեմ և պրոյեկտներ կվերցնեմ նաև դրսից»։
Լիդան տխրում է, որ Հայաստանում մեծ մասը մտածում է, թե գործ չկա կամ ասում է՝ Հայաստանն ապրելու տեղ չի։ «Ընդհակառակը, Հայաստանն այն տեղն է, որտեղ դու կարող ես քո ապագան ձևավորել, քո գործը դնել և նաև մարդկանց աշխատանքի ընդունել։ Ես, ապրելով Ռուսաստանում, հիմա էլ Հայաստանում, ստանալով քաղաքագիտական կրթություն՝ համոզված եմ, որ մենք ամեն ինչ կարող ենք փոխել, ամեն ինչ մեզանից է կախված։ Հայաստանը ոչ թե ապրելու տեղ չի, այլ հենց Հայաստա՛նն է ապրելու տեղ։ Իսկ ընդհանրապես, եթե մարդ ուզում է ինչ-որ բան ձեռնարկել, ինչ-որ բան առաջ տանել, բացարձակապես կարևոր չի, թե նա որտեղ է գտնվում»։
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​«Դու լեռներում չես, լեռներն են քո մեջ»․ վերադարձ Գերմանիայից
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Փետրվարի 07, 2019 Անի Գասպարյան 0
​Երջանկությունը Դեբետ գյուղում էր. վերադարձ Ֆրանկֆուրտից Լոռի
15 տարի Գերմանիայում գերակտիվ կյանքից, մասնագիտական վերելքներից և աշխարհի շուրջ 2 տասնյակ երկրներում, ավելի քան 75...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն